Det blir opptil 20 m høyt, og store trær har en bred, paraplyformet krone. Barken er brungrå, og unge greiner har mange lyse korkporer. Den glatte barken skiller keisertre fra de ellers snarlike artene i slekta trompettre (). Bladene sitter motsatt og er hjerteformede og opptil 35 cm lange og 25 cm brede. De er helrandede, men på helt unge trær, eller trær som nylig er beskåret, har bladene to–tre store, spisse tenner på hver side av basis. Det er ingen spesiell høstfarge.